Bahasa Japang dangarakan(patulung·info) (日本語; romaji: Nihongo) adalah sabuah basa Asia Timur nang jumlah pamandirnya kurang labih 125 juta jiwa , Bahasa Japang adalah basa nang rasmi diguna'akan di Japang . Basa Japang targulung dari basa-basa Japunik,nang bahubungan ka kalumpuk basa-basa lain , tarutama bangat lawan basa Korea wan masih dipardabatakan urang ka dalam rumpun basa Altaik.
Bahasa Japang dipandirakan jua ulih sapalih panduduk nagara nang suah dijajahnya nang kaya Korea wan Republik Cina. Inya jua hingkat didangarakan di Amirika Sarikat (California , Hawaii) wan jua Brasil akibat imigrasi urang Japang ka situ. Namun katurunan bubuhannya nang disabut nisei (二世, generasi kadua), kada lagi fasih pabandir dalam basa ngintu.
Sadikit dikatahui dari basa prasajarah , atawa ngintu partama kali kalihatan di Japang. dukumin-dukumin basa Cina nang dari abad katiga dicatat babarapa ka kata-kata basa Japang , tapi tulisan-tulisan nang panting kada tatamu sampai ahirnya ditamuakan urang pada abad nang kadalapan . Salama Pariudi Heian (794-1185),Basa Cina mampunnyai sabuah pangaruh nang cukup ganal pada kusa kata wan funulugi pada basa Japang nang dahulu . Ahir basa Japang partangahan (1185-1600) talihat paubahan pada panampilan-panampilan nang mambawanya ka basa mudirin , sarta di waktu ngintulah masuknya partama kali kata-kata pinjaman dari Irupa , Lugat nang standar bagarak dari wilayah Kansai ka Edo ( Tokyo Mudirin) dairah nang pamula'an basa Japang mudirin piriudi (awal abad katujuh balas -sampai - abad kasambilanbalas). Di'ikuti ahir 1853 pada Isulasi Paksa Japang , nang mangalir kata-kata pinjaman dari basa-basa Irupa nang talah manambah haratnya , kata-kata pinjaman Basa Inggris kususnnya talah manjadi rancak , wan kata-kata basa Japang dari asal kata basa Inggris talah barkambang dangan luas.
Susunan kata biasanya Subjek-Objek-Kata Gawi , wan struktur kalimat adalah ulasan-tupik . ahir kalimat diguna'akan gasan manambah imusiunal atawa impatik nang kuat , atawa maulah partanyaan-partanyaan . Kata Banda kadada baisi gramatikal bilangan atawa janis kalamin . Kata Gawi dihubungakan, tarutama masa wan bantuk , tapi lain urang . Basa Japang sama lawan kata-kata sifat dihubungakan jua . Basa Japang mampunyai sistim nang kumplit pada sabutan-sabutan kahurmatan lawan bantuk-bantuk kata gawi wan kusa kata gasan manunjukakan status kaluarga pamandir , pandangar , wan manyabutakan urang-urang .
Basa Japang kadada baisi silsilah hubungan lawan Basa Cina , tapi mambuatnya luas mangguna'akan karakter-karakter Basa Cina , atawa kanji(漢字) . dalam sistim panulisannya , wan sabagian basar kusa katanya maminjam lawan Basa Cina , barsama lawan kanji, sistim panulisan kata Basa Japang , tarutama panggunaan dua silabic (atawa muraik) naskah-naskah , hiragana (ひらがな atawa 平仮名) wan katakana (カタカナ atawa 片仮名?). Sistim angka manguna'akan kabanyakan angka-angka Arab,di sampingg ngintu manggguna'akan angka-angka tradisiunal jua . Waktu dahulu Basa Japang sadikit haja masih nang mampalajarinya sabalum Gagasan Ikunumi Jaapangg pada tahun 1980han. sajak ngintulah , majunya parkambangan kultur budaya Japang, sahingga wayahini banyak urang-urang nang mampalajari Basa Japang .
Adapun Bahasa Japang ngintu tabagi kapada dua bantuk yaitu Hyoujungo (標準語), patuturan standar, dan Kyoutsugo (共通語), patuturan umum. Hyoujungo adalah bantuk nang diajarakan di sakulah , diguna'akan di televisi wan sagala pahubungan rasmi.
Tulisan basa JapangSunting
Tulisan basa Jepang barasal matan tulisan basa Cina nang dipinanduakan pada abad kaampat Masehi. Sabalum ini, urang Japang kada baisi sistim panulisan saurangan.
Tulisan Jepang tabagi kapada talu:
- aksara Kanji (漢字) nang berasal matan China
- aksara Hiragana (ひらがな) wan
- aksara Katakana (カタカナ); kaduanya ba'unsur daripada tulisan kanji wan dikambangkan pada abad kadalapan Masihi ulih ruhaniawan Buddha hagan manulung melafazkan karakter-karakter China.
Kadua aksara padudian ini biasa disambat kana dan keduanya tapangaruhi fonetik basa Sansekerta. Hal ini magun kawa ditiring dalam urutan aksara Kana. Salain ngintu, ada pulang sistim alih aksara nang disambat rumaji .
Bahasa Japang nang kita patuh wayahini , ditulis lawan manggunakan kumbinasi aksara Kanji, Hiragana, wan Katakana. Kanji dipakai hagan manyatakan arti dasar matan kata ( baik barupa kata banda, kata gawi, kata sifat, atawa kata sandang). Hiragana ditulis imbah kanji hagan ma'ubah arti dasar matan kata itu, dan marasukkannya lawan paraturan tata basa Jepang.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn